Ернан Кортес зробив з  Монтезумы ІІ. свою марионетку, и так думав подрядити собѣ вшиткых Азтекох, але они наконець повстали и забили свого императора. Далшы императоры, Квитла́вак, пак Квауте́мок, чинили одпор интервентам. Але их силы не стачили на то, обы перемочи войско  Кортеса и его споенцьох, в року 1521 Теночтитлан быв завойованый, а империя закончила свою историю.